

**Қазақстан Республикасының электр энергетикасындағы нарықтық қатынастарды одан әрі жетілдіру тұжырымдамасын іске асыру жөніндегі іс-шаралар жоспарын бекіту туралы**

***Күшін жойған***

Қазақстан Республикасы Үкіметінің 2009 жылғы 18 шілдедегі N 1096 Қаулысы. Күші жойылды - Қазақстан Республикасы Үкіметінің 2010 жылғы 22 желтоқсандағы № 1396 Қаулысымен

      Ескерту. Күші жойылды - ҚР Үкіметінің 2010.12.22 № 1396 (алғашқы ресми жарияланған күнінен бастап қолданысқа енгізіледі) Қаулысымен.

      "Қазақстан Республикасының электр энергетикасындағы нарықтық қатынастарды одан әрі жетілдіру тұжырымдамасы туралы" Қазақстан Республикасы Үкіметінің 2009 жылғы 3 сәуірдегі N 465 қаулысының 2-тармағын іске асыру мақсатында Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстан Республикасының электр энергетикасындағы нарықтық қатынастарды одан әрі жетілдіру тұжырымдамасын іске асыру жөніндегі іс-шаралар жоспары (бұдан әрі - Іс-шаралар жоспары) бекітілсін.

      2. Орталық атқарушы органдар мен мүдделі ұйымдар (келісім бойынша) тоқсан сайын, есепті кезеңнен кейінгі айдың 10-күнінен кешіктірмей Қазақстан Республикасы Энергетика және минералдық ресурстар министрлігіне Іс-шаралар жоспарының іске асырылу барысы туралы ақпарат берсін.

      3. Қазақстан Республикасы Энергетика және минералдық ресурстар министрлігі тоқсан сайын, есепті кезеңнен кейінгі айдың 20-күнінен кешіктірмей, Қазақстан Республикасының Үкіметіне Іс-шаралар жоспарының іске асырылу барысы туралы жиынтық ақпарат берсін.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                              К. Мәсімов*

Қазақстан Республикасы

Үкіметінің

2009 жылғы 18 шілдедегі

N 1096 қаулысымен

бекітілген

 **Қазақстан Республикасының электр энергетикасындағы нарықтық**
**қатынастарды одан әрі жетілдіру тұжырымдамасын іске асыру**
**жөніндегі іс-шаралар жоспары**

|  |  |  |  |  |
| --- | --- | --- | --- | --- |
| Р/с
N  | Іс-шара  | Аяқтау нысаны  | Жауапты орындаушылар  | Орындау мерзімі  |
| 1  | 2  | 3  | 4  | 5  |
| 1  | Энергия өндіруші ұйымдардың топтары бойынша электр энергиясына шекті тарифтерді қолдану нәтижелерін талдау  | Қазақстан Республикасының Үкіметіне ақпарат  | ЭМРМ (жинақтау), ТМРА, электр станциялары (келісім бойынша)  | Жыл сайын, 2010 жылғы 20 қаңтар, 2011 жылғы 20 қаңтар, 2012 жылғы 20 қаңтар  |
| 2  | Электр энергетикасы саласындағы субъектілердің қызметін реттеудің саланың инвестициялық тартымдылығын арттыруға және электр энергиясы нарығындағы бәсекелестік қатынастарды дамытуға бағытталған әдістерін жетілдіру  | Қазақстан Республикасының Үкіметіне ақпарат  | ЭМРМ (жинақтау), ТМРА, БҚА  | 2010 жылғы 20 сәуір  |
| 3  | Электр энергиясындағы нарықтық қатынастарды жетілдіру және электр энергиясы нарығының оңтайлы құрылымының моделін қалыптастыру жөнінде ұсыныстар әзірлеу  | Қазақстан Республикасының Үкіметіне ұсыныстар  | ЭМРМ (жинақтау), ТМРА, БҚА,"КЕGОС" АҚ (келісім бойынша), "КОРЭМ" АҚ (келісім бойынша), ҚЭҚ (келісім бойынша)  | 2010 жылғы 20 шілде  |
| 4  | Электр энергетикасы саласын дамытудың 2020 жылға дейінгі кезеңге арналған негізгі өлшемдерін әзірлеу  | Қазақстан Республикасының Үкіметіне ақпарат  | ЭМРМ (жинақтау), ТМРА, БҚА  | 2010 жылғы 20 қазан  |
| 5  | Электр энергиясының орталықтандырылған сауда нарығы операторының сауда алаңын пайдалана отырып, Орталық Азия энергетикалық сауда алаңы негізінде электр энергиясының мемлекетаралық нарығының моделін қалыптастыру  | Қазақстан Республикасының Үкіметіне ақпарат  | ЭМРМ (жинақтау), "КОРЭМ" АҚ (келісім бойынша), "КЕGОС" АҚ (келісім бойынша), ҚЭҚ (келісім бойынша)  | 2011 жылғы 20 қаңтар  |
| 6  | Электр қуаты нарығының моделін әзірлеу  | Қазақстан Республикасының Үкіметіне ақпарат  | ЭМРМ (жинақтау), ТМРА, БҚА, "КЕGОС" АҚ (келісім бойынша), "КОРЭМ" АҚ (келісім бойынша)  | 2011 жылғы 20 наурыз  |
| 7  | "Электр энергетикасы туралы" Қазақстан Республикасының Заңына электр энергетикасында нарықтық қатынастарды дамыту мәселелері бойынша өзгерістер мен толықтырулар енгізу туралы" заң жобасының тұжырымдамасын әзірлеу  | Заң жобасының тұжырымдамасын Заң жобалау қызметі мәселелері жөніндегі ведомствоаралық комиссияның қарауына енгізу  | ЭМРМ (жинақтау), ТМРА, БҚА, ЭБЖМ  | 2011 жылғы 20 қазан  |

**Ескертпе: аббревиатураларды ң толы қ жазылуы:**

БҚА                - Қазақстан Республикасы Бәсекелестікті

                     қорғау агенттігі

ТМРА               - Қазақстан Республикасы Табиғи

                     монополияларды реттеу агенттігі

ЭБЖМ               - Қазақстан Республикасы Экономика және

                     бюджеттік жоспарлау министрлігі

ЭМРМ               - Қазақстан Республикасы Энергетика және

                     минералдық ресурстар министрлігі

ҚЭҚ                - Қазақстан электр энергетикалық қауымдастығы

"КЕGОС" АҚ         - "Электр желілерін басқару жөніндегі

                     қазақстан компаниясы" "КЕGОС" (Каzаkhstаn

                     Еlеktrісіtу Grіd Ореrаtіng Соmраny)

                     акционерлік қоғамы

"КОРЭМ" АҚ         - "Электр энергиясы мен қуаты нарығының

                     қазақстандық операторы" акционерлік қоғамы

электр станциялары - уәкілетті органмен энергия өндіруші

                     ұйымдардың жаңа активтерді құруға, қолда бар

                     активтерді кеңейтуге, жаңартуға, қолдауға,

                     қайта жаңартуға және техникалық қайта

                     жарақтандыруға бағытталған іс-шараларды іске

                     асыру жөніндегі инвестициялық

                     міндеттемелерін көздейтін келісім

                     жасасқан энергия өндіруші ұйымдар

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК